Abbott se verweer het my uitgeboul | Netwerk24
Deur Johan Hall, Stellenbosch 09 Januarie 2017 06:01
Terwyl Kyle Abbott en Rilee Rossouw se “verhuising” besig was om te breek, is reeds uitbasuin hoe kwotas ons sport sou vernietig. Dit is ’n ou speletjie sedert Makhaya Ntini se dae: Wanneer ’n swart speler misluk, is hy ’n kwotaspeler; wanneer hy presteer, bewys dit dat kwotas ’n onding is.
Abbott se verweer dat hy nie seker van sy plek in die Protea-beginspan was nie, het my uitgeboul. Hoeveel spelers in wêreldkrieket is seker van hul plek? Selfs legendes soos Sachin Tendulkar, Muttiah Muralitharan en Shane Warne is op hul dag gepos.
Dit is spelers se reg om hul brood en botter na goeddunke te verdien. Niemand misgun die bestes ekstra konfyt nie; solank jy jou huidige werkgewer met respek en openlik behandel. Abbott se tranerige verklaring, wat Brian Molefe jaloers sou maak, is eers gelewer nadat die storie uitgelek het, om nie eens van die vermiste Rossouw te praat nie.
Dit lyk asof Abbott en Rossouw hul brood so lank moontlik aan albei kante gebotter wou hou, wat beslis gevaarligte vir hul toekomstige werkgewer moet laat flikker.
Meer oor: Krieket | Rilee Rossouw | Lesers Sê | Kyle Abbott | Brief
Versadig aan kosprogramme
Rapport-span is deel van familie
Wees volwasse oor ontbloting
Dan woon ek liewer op aarde as Mars